Ritratt: Miguela Xuereb .td_uid_2_6193489f0eba3_rand.td-a-rec-img{text-align:left}.td_uid_2_6193489f0eba3_rand.td-a-rec-img img{margin:0 auto 0 0} Il-Prim Ministru Robert Abela nsista li l-prezzijiet tal-diesel u l-petrol f'Malta huma l-irħas fl-Ewropa bl-introduzzjoni tal-avviż legali li raħħas is-sisa fuq il-fjuwel. Meta kien qed jitkellem fil-parlament waqt id-diskussjoni fuq l-estimi tal-uffiċċju tal-Prim Ministru, Abela stqarr li l-prezzijiet kien ikollhom jogħlew b'€5 fil-ġimgħa li kieku ma ntervjeniex il-Gvern. "Dan jikkontrasta bil-kbir mar-realtà ta' bħalissa fejn qed naraw il-prezzijiet tal-fjuwil jogħlew. Il-Gvern Laburista permezz ta' avviż legali qed inaqqas it-taxxa fuq il-petrol u l-fjuwil u dan biex il-piż ma jispiċċax fuq il-konsumaturi u l-operaturi," spjega Abela. "Ma tgħaddix ġimgħa waħda li hi waħda li ma jkollniex nieħdu deċiżjonijiet kbar biex nkomplu nkabbru l-ekonomija," nsista il-Prim Ministru. "Aħna nifhmu li dak li qed ngħixu bħalissa huwa mument partikolari u għax ħadna d-deċiżjonijiet li ħadna, illum f'Malta għandna l-orħos prezz tad-diesel fost l-Istati Membri kollhatal-Unjoni Ewropea. "Kif ukoll għandna l-orħos prezz tal-petrol fiż-żona Ewro," żvela Abela. Il-Prim Ministru attakka lill-Oppożizzjoni billi qal li "kieku aħna għamilna kif kontu tagħmlu intom, u bqajna ċassi, kien ikun ifisser li kull min għandu karozza kien ikollu jħallas €5 fil-ġimgħa iżjed biex ikun jista' jieħu l-fjuwil". Il-Kap Laburista qal li meta fl-2005 meta kien għola l-prezz taż-żejt taħt il-Gvern Nazzjonalista, il-Gvern immexxi minn Lawrence Gonzi kien iddeċieda li jgħolli l-prezz tal-fjuwil u dan barra li saret s-surcharge fuqhom. Mhux iż-żmien li nneħħu iktar restrizzjonijiet -Abela Abela insista li s-sitwazzjoni tal-pandemija f'Malta hi taħt kontroll għad-differenza ta' dak li qed jseħħ f'pajjiħi oħra tal-Unjoni Ewropea. "B'dawn l-aħħar jiem, anki f'pajjiżna rajna żieda fil-każijiet tal-Covid-19. Ċertu pajjiżi, żiedu r-restrizzjonijiet. "L-Awtoritajiet tas-Saħħa f'pajjiżna qalulna li s-sitwazzjoni fl-isptarijiet tinsab taħt kontrol. Fl-istess ħin mhux il-mument li jneħħu iktar restrizzjonijiet," spjega Abela. Hu nsista li kulħadd għandu jieħu t-tilqima u l-booster dose. "Ir-rispons kien pożittiv. Bħalissa, fil-bereġ diġà ngħataw 67,000 doża tal-booster. Mhux se nieqaf nistieden lin-nies biex jieħdu l-vaċċin," temm jgħid Abela. .td_uid_3_6193489f0f0d6_rand.td-a-rec-img{text-align:left}.td_uid_3_6193489f0f0d6_rand.td-a-rec-img img{margin:0 auto 0 0}